Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Мијалче Стојанов со службена легитимација број 28-0005 и Елена Јанчева со службена легитимација број 28-0020 изврши редовен инспекциски надзор над субјектот на инспекциски надзор ЈУ Меѓуопшински центар за социјална работа Кочани, со седиште на ул.,,Гоце Делчев бб Кочани, застапуван од В.Д Директорот Марија Гицова и со Записник ИП1 број 16-04 од 07.03.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

 Се наредува на Марија Гицова, В.Д Директор на ЈУ Меѓуопштински центар за социјална работа Кочани (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

 1. Центарот, во постапката за обезбедување на услугата лична асистенција, да обезбедува доказ од барателот на услугата дека нема склучено договор за доживотна издршка, односно покренало постапка за раскинување на склучен договор за доживотна издршка, согласност член 77 од Законот за социјалната заштита и член 3 став 2 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е 5 дена од денот на приемот на решението и постојано**

 2. Центарот, со започнување  на давањето на услугата на лична асистенција во периодот на взаемно прилагодување помеѓу корисникот и личниот асистент, кој трае најмногу 30 дена, да врши задолжителен увид во домот на корисникот во тој период и да составува записник, согласно член 106 од Законот и член 16 став 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019)

 **Рокот за извршување на изречената инспекциска мерка е 5 дена од денот на приемот на решението и постојано**

 3. Центарот, во предметите на корисниците на услугата лична асистенција, да обезбеди извештај од давателот на услугата за спроведената евалуација на дадените услуги и проценка на задоволството на корисниците, согласно член 106 од Законот за социјалната заштита и член 29 став 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е 15 дена од денот на приемот на решението и постојано**

 4. Стручниот работник заедно со барателот на услугата, пополнувањето на образецот Прилог бр.1 - податоци за статусот и потребите на барателот за лична асистенција, да го пополнува целосно, односно да ја пополнува табелата со временскиот распоред на користење на услугата и обемот на услугата преку утврден број часови неделно за лична асистенција, со цел да се утврди потребниот број на часови определени на месечно ниво во решението за обезбедување на услугата и следењето на реализација на услугата согласно решението, согласно член 106 од Законот за социјалната заштита и член 11 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е 5 дена од денот на приемот на решението и постојано**

 5. Центарот во предметите на корисниците на услугата лична асистенција, пред да изврши исплата на надоместок на давателот на услугата лична асистенција, да врши проверка на добиените неделни и месечен извештај, дали се дадени во согласност со потребите на корисникот и временскиот распоред на користење на услугата, преку утврден број часови неделно за лична асистенција во табела составен дел на образецот Прилог бр.1-податоци за статусот и потребите на барателот за лична асистенција, односно да го провери месечниот извештај за месецот од давателот на услугата за дадената услуга од личниот асистент за корисникот и да утврди дека услугата е дадена согласно временскиот распоред обележан во табелата за потребите на корисникот, согласно член 106 од Законот за социјалната заштита, член 11 став 1 и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е 30 дена од денот на приемот на решението и постојано**

 6. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

 7. Жалбата изјавена против ова решение, не го одлага неговото извршување.

**О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Мијалче Стојанов со службена легитимација број 28-0005 и Елена Јанчева со службена легитимација број 28-0020 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Кочани со седиште на ул. Гоце Делчев бб, Кочани, застапувано од В.Д Директорот Марија Гицова и состави Записник ИП1 број 16-04 од 07.03.2024 година, во кој се констатирани недостатоци и неправилности во постапувањето на Центарот во постапката за користење услуга на лична асистенција.

 Врз основа на изнесеното се одлучи како во диспозитивот на ова решение

 Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-04 од 15.03.2024 година.

 Инспектори за социјална заштита:

 Мијалче Стојанов

 Елена Јанчева